સ્માર્ટફોન્સના ભારતીય બજાર પર વધી રહેલા વર્ચસ્વના કારણે હવે અન્ય જાણીતી કંપનીઓએ પણ ઓછી કિંમતે વધુ ફિચર્સ આપવાની શરૃઆત કરી છે. જેમાં સેમસંગ અને અને મોટોરોલા (જેની માલિકી હવે ગૂગલ પાસે છે) સફળ રહ્યા છે. જોકે બ્રાન્ડ વેલ્યૂને હટાવી દેવામાં આવે તો હજુય નાની કંપનીઓના ‘બજેટ સ્માર્ટફોન’ હાર્ડવેર ને કિંમતની દૃષ્ટિએ મેદાન મારી જાય છે. મોટાભાગના ગ્રાહકો ડિઝિટલાઈઝેશન તરફ આકર્ષાઈ રહ્યા હોવાથી સ્માર્ટફોનનું વેચાણ વધશે તે નક્કી છે. આથી જ બ્રાન્ડમાં નાની પરંતુ બજેટ સ્માર્ટફોન બનાવતી કંપનીઓના સ્માર્ટફોનથી બજાર ધમધમી રહ્યું છે.